Twickenham Stadium

Twickenham Stadium (også kalt Allianz Stadium Twickenham av sponsor-messige årsaker) er et rugby-stadion i Twickenham i bydelen Richmond upon Thames i London, England. Stadionet er Englands nasjonalstadion for rugby union. Med en kapasitet på  er det i dag Storbritannias nest største stadion. Kun Wembley Stadium er større.

Historie
Det engelske rugby union-forbundet, Rugby Football Union, kjøpte området i 1907. Den første kampen på banen var et oppgjør mellom Harlequins og Richmond den 2. oktober 1909. Den første landskampen ble spilt på banen den 15. januar 1910, mellom England og Wales. På det tidspunktet var tilskuerkapasiteten .

I 1991 ble finalen i VM i rugby union spilt på Twickenham. Australia slo England 12-6.  Finalen i sluttspillet for Premiership Rugby spilles alltid på Twickenham og stadionet har også hatt finalen i European Rugby Champions Cup flere ganger.

Twickenham Stadium har blitt ombygd flere ganger, senest i 1981 og 1995. I dag huser stadionet flere restauranter og butikker, et rugby-museum og kontorene til det engelske rugby union-kontoret. I tillegg til rugby blir stadionet også brukt til konserter.

 Eksterne lenker 
  Offisiell nettside
  The Twickenham Experience

Kategori:Idrettsanlegg i London
Kategori:Richmond upon Thames
Kategori:Rugby
Kategori:Rugbystadioner i England
Kategori:Idrettsanlegg i England
Kategori:Byggverk fullført i 1909
Kategori:Konsertlokaler i England
Kategori:Middlesex
Kategori:Amerikansk fotballstadioner i Storbritannia
Kategori:Stadioner i National Football League